Document ID: 32006R0642

32006R0642
L 115/4
JURNALUL OFÍCIAL AL UNIUNII EUROPENE
REGULAMENTUL (CE) NR. 642/2006 AL COMISIEI
din 27 aprilie 2006
de stabilire a obligațiilor de livrare a zahărului din trestie care urmează să fie importat în temeiul Protocolului ACP și al Acordului cu India pentru perioada de livrare 2006/2007
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1260/2001 al Consiliului din 19 iunie 2001 privind organizarea comună a piețelor în sectorul zahărului (1),
având în vedere Regulamentul (CE) nr. 1159/2003 al Comisiei din 30 iunie 2003 de stabilire, pentru anii de comercializare 2003/2004, 2004/2005 și 2005/2006, a normelor de aplicare pentru importul de zahăr din trestie în cadrul anumitor contingente tarifare și acorduri preferențiale și de modificare a regulamentelor (CE) nr. 1464/95 și (CE) nr. 779/96 (2), în special articolul 9 alineatul (1),
întrucât:
(1)
Articolul 9 din Regulamentul (CE) nr. 1159/2003 prevede normele de stabilire a obligațiilor de livrare cu taxă vamală zero, a produselor de la codul NC 1701, exprimate în echivalent de zahăr alb, pentru importurile originare din țările semnatare ale Protocolului ACP și ale Acordului cu India.
(2)
Aplicarea articolelor 3 și 7 din Protocolul ACP, a articolelor 3 și 7 din Acordul cu India, precum și a articolelor 11 și 12 din Regulamentul (CE) nr. 1159/2003 a determinat Comisia să stabilească obligațiile de livrare, pentru perioada de livrare 2006/2007 și pentru fiecare țară exportatoare, ținând seama, pe baza informațiilor disponibile acum, de soldul dintre cantitățile obligațiilor de livrare și cantitățile efectiv importate pe parcursul perioadelor de livrare trecute.
(3)
Măsurile prevăzute de prezentul regulament sunt conforme cu avizul Comitetului de gestionare a zahărului,
ADOPTĂ PREZENTUL REGULAMENT:
Articolul 1
Cantitățile obligațiilor de livrare pentru importurile originare din țările semnatare ale Protocolului ACP și ale Acordului cu India de produse de la codul NC 1701, exprimate în echivalent de zahăr alb, pentru perioada de livrare 2006/2007 și pentru fiecare țară exportatoare în cauză sunt menționate în anexă.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 aprilie 2006.

Labels: 3
17
18